4. Ansøgning fra [adresse]. om kommunegaranti for lån til finansiering 
af diverse anlæg og ændring af vedtægter (Åben)
Tidl. politisk behandling
Forventet sagsgang      ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven, 
Kommunalfuldmagtsreglerne, EU’s statsstøtteregler og 
vedtægterne for Hinnerup Fjernvarme A.m.b.a. 
SAGENS INDHOLD
Byrådet skal i denne sag tage stilling til en ansøgning fra [adresse]. om 
kommunegaranti til optagelse af to byggekreditter på i alt 10,8 mio. kr. Byrådet skal endvidere tage stilling 
til en ændring af selskabets vedtægter. 
Byggekreditterne skal finansiere udgifterne til udskiftning af hovedledninger og stikledninger på 
[adresse], [adresse], [adresse] og en del af [adresse] i Hinnerup. Herudover etableres der en skrubberløsning 
med dertilhørende absorptionsvarmepumpe på den eksisterende halmkedel. Skrubberen vil sørge for at 
rense røggassen, mens varmepumpen forøger virkningsgraden på halmkedlen og medfører besparelse i 
brændselsomkostninger pr. produceret MWh.
Der søges ligeledes om kommunegaranti til efterfølgende optagelse af to lån til indfrielse af 
byggekreditterne efter anlægsarbejdernes afslutning.
Hinnerup Fjernvarme A.m.b.a. ønsker, at byggekreditterne og de endelige lån optages i KommuneKredit, 
og det kræver, at Byrådet giver kommunegaranti for både byggekreditterne og den endelige 
lånefinansiering. 
 
Der søges om kommunegaranti til optagelse af to byggekreditter med en trækningsret på henholdsvis 3,3 
mio. kr. og 7,5 mio. kr. og en aktuel rentesats på 3,73 % p.a. og herefter en konvertering til to fastforrentede 
lån på 3,3 mio. kr. med en løbetid på 30 år og en aktuel rentesats på 3,00 % og 7,5 mio. kr. med en løbetid 
på 15 år og en aktuel rentesats på 2,81 %.  
 
Anlægsarbejdet forventes afsluttet i 2025.
[adresse] har anmodet om, at Byrådet godkender en ændring af deres vedtægter. Det følger af 
vedtægternes § 6.10, at vedtægtsændringer skal godkendes af Byrådet så længe, kommunens har stillet 
garanti for selskabets gæld. Det følger endvidere, at Byrådet kun kan afvise en godkendelse, såfremt det 
dokumenteres, at ændringerne øger risikoen for kommunens garanti.  
VURDERING
Ansøgning om kommunegaranti
Favrskov Kommune kan ifølge Varmeforsyningsloven og kommunalfuldmagtsreglerne give en 
kommunegaranti for lån optaget af varmeværker. Kommunegarantien påvirker ikke kommunens egen 
adgang til at optage lån, og kommunen skal heller ikke foretage en deponering af likvide midler.
[adresse]: EMN-2024-01397
Dok-ID: 3734607
Sagsbehandler: lfri
Byråd
27. august 2024  19:00
 
[adresse] skal i henhold til lovgrundlaget opkræve Hinnerup Fjernvarme A.m.b.a. en 
garantiprovision hvert år af restgælden på lånene.
 
Garantiprovisionens størrelse afhænger af, hvilken kreditvurdering Hinnerup Fjernvarme A.m.b.a. kan 
opnå. Virksomheder med en stærk betalingsevne og lav økonomisk risiko skal, i henhold til EU’s 
statsstøtteregler, som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået Hinnerup Fjernvarme A.m.b.a.’s regnskaber, likviditetsbudget og 
[adresse] prisstatistikker for sammenligning af priser med varmeværker i området og på 
landsplan. Herudover har gennemgangen omfattet udviklingen af Hinnerup Fjernvarme A.m.b.a.’s priser 
de seneste år. 
 
Det vurderes på baggrund heraf, at kommunens risiko ved at give kommunegaranti til [adresse] 
A.m.b.a. er lav. Den årlige garantiprovision fastsættes derfor til 0,40 %. Det foreslås, at der først opkræves 
garantiprovision for den endelige finansiering.
 
Hinnerup Fjernvarme A.m.b.a. oplyser, at projektet ikke påvirker taksterne. 
Favrskov Kommune har godkendt projektforslaget vedrørende absorptionsvarmepumpe på eksisterende 
halmkedel. Renoveringen af distributionsnettet kræver ikke forudgående godkendelse af [adresse] 
Kommune.   
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
Ansøgning om vedtægtsændringer
Hinnerup Fjernvarme A.m.b.a. har oplyst, at vedtægtsændringerne, der er vedtaget på ekstraordinær 
generalforsamling 
17. 
juni 
2024, 
hovedsageligt 
skyldes, 
at 
selskabet 
har 
opdateret 
leveringsbestemmelserne og installationsvejledningen, hvorfor der har været behov for at tilrette 
vedtægterne med de korrekte henvisninger. Derudover har Hinnerup Fjernvarme A.m.b.a. foretaget nogle 
få andre ændringer, jævnfør Dansk Fjernvarmes anbefalinger og foretaget nogle redaktionelle ændringer.  
I forhold til opdateringen af leveringsbestemmelserne og installationsvejledningen har Hinnerup Fjernvarme 
A.m.b.a. oplyst, at opdateringen er sket i henhold til Dansk Fjernvarmes anbefalinger dog tilpasset de lokale 
forhold. Ændringerne består hovedsageligt i sammenskrivninger samt præciseringer af de forhold og 
situationer, der kan opstå i forholdet mellem forbruger og varmeværk.  
Både de opdaterede leveringsbestemmelser og installationsvejledningen har været forelagt for 
Forsyningstilsynet, der ikke har haft væsentlige bemærkninger hertil.
 
Ændringen i vedtægten vedrørende revision af årsregnskabet er ifølge Hinnerup Fjernvarme A.m.b.a en 
anbefaling fra Dansk Fjernvarme, jf. § 9.3 (før § 9.2). Fremover er det en ”godkendt revisor”, som reviderer 
årsregnskabet. Ved godkendt revisor forstås en revisor, der er godkendt til det niveau, som er dækkende 
for selskabets regnskab og omsætning.
 
Det er Borgmestersekretariatets vurdering, at vedtægtsændringerne ikke øger risikoen for kommunens 
garanti og derfor kan godkendes.
Der er vedlagt en oversigt, udarbejdet af Hinnerup Fjernvarme A.m.b.a., hvor man kan se de ændrede 
vedtægtsbestemmelser sammenholdt med de hidtidige vedtægtsbestemmelser.  
ØKONOMI
Favrskov Kommune har tidligere stillet kommunegaranti for lån til Hinnerup Fjernvarme A.m.b.a. Den 
samlede restgæld udgør pt. 114,4 mio. kr.   
 
En årlig provision på 0,40 % af restgælden på de nye lån på i alt 10,8 mio. kr. vil det første år medføre en 
indtægt til Favrskov Kommune på ca. 43.000 kr. Indtægten vil falde i takt med, at Hinnerup Fjernvarme 
A.m.b.a. afdrager på lånene. Renter og afdrag på lånene opkræves af KommuneKredit direkte ved 
Hinnerup Fjernvarme.
INDSTILLING
Direktøren for Job og Økonomi indstiller til Byrådet:
1.
At vedtægtsændringerne godkendes. 
2.
At ansøgningen fra [adresse]. godkendes, idet Favrskov Kommune stiller 
kommunegaranti for to byggekreditter og den efterfølgende konvertering til to fastforrentede lån på i 
alt 10,8 mio. kr. optaget i KommuneKredit.
3.
At kommunegarantien er betinget af, at nødvendige tilladelser mv. er på plads.
4.
At der ultimo regnskabsåret opkræves en årlig garantiprovision på 0,4 % af restgælden på lånene. 
BESLUTNING
Økonomiudvalget, 19. august 2024:
Fraværende: Ingen
Indstilles godkendt.
Byrådet, 27. august 2024:
Fraværende: Karina Mikkelsen
Godkendt.  
Bilag

Ansøgning om kommunegaranti fra [adresse]. (3734633)

Oversigt over vedtægtsændringerne (3746268)

Vedtægter 2024 (3746269)
